पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 संक्रमण काल में पिछले एक साल से दिन रात मेहनत कर स्वास्थ्य विभाग के कर्मठ कार्यकर्ता नूर मोहम्मद खान और सुनील जैन का रवि गोयल और उनकी टीम द्वारा संयुक्त रुप से शाल श्रीफल और पौधा देकर सम्मानित किया गया।
दरअसल अंतरराष्ट्रीय मजदूर दिवस हर वर्ष 1 मई को मनाया जाता है। मई दिवस, श्रमिक दिवस आदि नामों से जाना जाता है। किसी भी देश के विकास में वहां के मजदूर का सबसे बड़ा योगदान होता है। ऐसे में यह दिवस उनके हक की लड़ाई उनके प्रति सम्मान भाव और उनके अधिकारों के आवाज को बुलंद करने का प्रतीक है। चूंकि अभी पूरी दुनिया में कोरोना अपना कहर बरपा रहा है इसीलिए शक्तिशाली महिला संगठन द्वारा मजदूर दिवस के उपलक्ष में कोविड-19 संक्रमण में पिछले 1 साल से दिन रात मेहनत करने वाले स्वास्थ्य विभाग के कर्मठ कार्यकर्ता नूर मोहम्मद खान, स्वास्थ्य विभाग के सुनील जैन को रवि गोयल द्वारा सम्मानित किया।
शहरी प्राथमिक स्वास्थ्य केंद्र के सुनील जैन ने कहा कि शक्तिशाली महिला संगठन द्वारा मजदूर दिवस पर नूर मोहम्मद जैसे कर्मठ मेहनती और इमानदार स्वास्थ्य कार्यकर्ताओं को सम्मानित करके अच्छा कार्य किया है। वह सही मायने में सम्मान के हकदार है।
वह पिछले 1 साल से कोरोना महामारी के संक्रमण में कोरोना की जांच कराने वाले लोगों के सैंपल जिला चिकित्सालय से मेडिकल कॉलेज प्रतिदिन समय पर पहुंचा रहे हैं इसके साथ साथ जो व्यक्ति कोरोना से ग्रसित हैं उनके घरों में जाकर घर के बाहर क्वारेंटाइन के स्टीकर एवं बोर्ड चस्पा कर रहे हैं । कार्यक्रम के सूत्रधार रवि गोयल ने कहा कि अंतर्राष्ट्रीय मजदूर दिवस अमेरिका में एक आंदोलन की शुरुआत 1 मई 1886 में हुई थी। इस दिवस का मुख्य उद्देश्य है मजदूरों की उपलब्धियों का सम्मान करना, उनके योगदान की चर्चा करना, अधिकारों के लिए आवाज बुलंद करना शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn